

|  |  |
| --- | --- |
|  | Številka: 3503-0008/2024 Datum: 17. 3. 2025 |

Na podlagi četrtega odstavka 138. člena Zakon o urejanju prostora (ZUreP-3) (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24 in 109/24) ter 7. člena Statuta Občine Škofja Loka uradno prečiščeno besedilo (UPB-3) (Uradno glasilo slovenskih občin, št. 23/21), Občina Škofja Loka objavlja

Javno naznanilo o javni razgrnitvi Elaborata o lokacijski preveritvi za določitev obsega in velikosti stavbnega zemljišča ter preoblikovanja izvornega zemljišča pri posamični poselitvi v EUP KE-10, PEUP A (CDC) 371 v Občini Škofja Loka

1.

Javno se razgrne Elaborat lokacijske preveritve za določitev obsega in velikosti stavbnega zemljišča ter preoblikovanja izvornega zemljišča pri posamični poselitvi v EUP KE-10, PEUP A (CDC) 371 v Občini Škofja Loka (v nadaljnjem besedilu: Elaborat), ki ga je izdelalo podjetje URBI d.o.o., Oblikovanje prostora, Trnovski pristan 2, 1000 Ljubljana.

2.

Lokacijska preveritev se izvaja za določitev obsega in velikosti stavbnega zemljišča, ter preoblikovanja izvornega zemljišča znotraj Odloka o občinskem prostorskem načrtu Občine Škofja Loka (Uradni list RS, št. 2/14, 3/14, 46/15 – avt.razl., Uradno glasilo slovenskih občin, št. 48/18, 52/18), pri posamični poselitvi v EUP KE-10 v Občini Škofja Loka, znotraj katere se nahaja obravnavana lokacija.

3.

Predmet lokacijske preveritve so parcele št. 467/2 (del), 887/19 (del), 464/13 (del), 464/14 (del), 887/21 (del), 453 (del), 461/4, 461/3, 461/1 (del), 462 (del), vse k.o. 2069 – Lenart. Namera investitorja je širitev pokopališča in postavitev novega opornega zidu, ter ureditev okolice pokopališča z novimi površinamo za pešce, stopnicami in zasaditvijo.

4.

Javna razgrnitev poteka od 26. 3. 2025 do vključno 11. 4. 2025. Elaborat bo v času javne razgrnitve dostopen na spletni strani Občine Škofja Loka na e-naslovu: [www.skofjaloka.si](http://www.skofjaloka.si). O javni razgrnitvi Občina pisno obvesti lastnike sosednjih zemljišč.

5.

V času trajanja javne razgrnitve ima zainteresirana javnost pravico podati pripombe na Elaborat, ki se lahka vložijo pisno na naslov Občina Škofja Loka, Mestni trg 15, 4220 Škofja Loka, oziroma pripombo pošljejo na e-naslov Občine: [obcina@skofjaloka.si](mailto:obcina@skofjaloka.si). Pripombe se oddajo s pripisom »Pripomba na Elaborat o lokacijski preveritvi za določitev obsega in velikosti stavbnega zemljišča pri posamični poselitvi v EUP KE-10, PEUP A (CDC) 371«. Rok za oddajo pripomb poteče z dnem poteka javne razgrnitve.

6.

Občina Škofja Loka bo po končani javni razgrnitvi zavzela stališča do pripomb podanih v času javne razgrnitve.

7.

Ta sklep se objavi na spletni strani občine na e-naslovu: [www.skofjaloka.si](http://www.skofjaloka.si), ter začne veljati z dnem objave.

|  |  |
| --- | --- |
|  |  |
|  | Tine Radinja, l. r. |
|  | *župan* |